**Művészetterápiás Nyári tábor**

2018 augusztus 18-19-20. Budapest

A mai rohanó világban egyre többen szakadunk el a természettől, és belső önvalónktól is. Gépiesen végezzük feladatainkat, próbáljuk a mindennapokat túlélni. De vajon ezért születtünk ebbe a világba, ebbe a korba? Egyáltalán **ismerjük vágyainkat, mozgatórugóinkat**, tudjuk, mit, miért teszünk, látjuk kapcsolatainkban, hogy kivel, miért találkoztunk össze? **Mire tart a másik tükröt**, és én hol tükröződöm benne?

Az *Antalfai Márta által kidolgozott Katarzisz Komplex Művészetterápia* az alkotó folyamatot hívja segítségül önmagunk jobb megismeréséhez. Átadjuk magunkat az alkotó tevékenység kiteljesedő örömének, mely képes **feloldani a mindennapok feszültségét**, nyomását. Az elkészült alkotások segítségével **beleláthatunk**  belső világunk rejtelmeibe.

A nyári táborban, július-augusztus hónapra hangolódva megismerkedünk a **férfias és nőies, anyai-apai minőséggel**. Az alkotások segítségével rátekintést nyerhetünk arra, **mit hoztunk otthonról**, mit kaptunk szüleinktől, **hogyan segítették fejlődésünket**, illetve **milyen terhekkel pakolták meg „hátizsákunkat”**. Megtapasztalhatjuk, hogy hogyan segíti a nyári természetre való ráhangolódás, és a kreatív alkotómunka a gyermekkori sebek gyógyulását, valamint az érzelmeinkben, életfeladatainkban, és kapcsolatainkban való kiteljesedést, és a lelki egyensúly megtalálását.

A részvétel rajztudást, rajzi előképzettséget nem igényel!

**Részletes információk:**

**Időpont**: 2018. augusztus 18-19-20., 9.00-16.00 óra között

**Helyszín**: Lelki Egészségvédő Alapítvány, 1092 Budapest, Ráday u. 33/b. VI. emelet 1. A Ráday és Kinizsi u. sarkán. Kapucsengő: 61-es LEA

**Csoportlétszám**: 6-9 fő

**Ár**: 29.000 Ft

**A csoportot** **vezeti**: Molnár Katalin pszichológus

**Jelentkezni lehet** e-mailen a lea.pszichologia@gmail.com e-mailcímen a honlapunkról (<http://lelkiegeszsegert.hu/muveszetterapia.html>) letölthető jelentkezési lapon (jelentkezési lap önismereti csoporthoz).

**Adminisztratív** **információ**: Herczeg Andrea +36 (1) 221 7068 (H-CS 11-15), vagy a fenti e-mailcímen.

**Szakmai** **információ**: Molnár Katalin, +36 (30) 695 7499